CELEX: 52002PC0741
Language: fi
Date: 2002-12-18
Title: Ehdotus neuvoston asetus eräiden Argentiinasta tuotavien sellaisenaan nautittavaksi tarkoitettujen viinien, joiden viininvalmistusmenetelmistä ei säädetä asetuksessa (EY) N:o 1493/1999, tarjoamisen ja toimittamisen sallimisesta

Avis juridique important

|

52002PC0741

Ehdotus neuvoston asetus eräiden Argentiinasta tuotavien sellaisenaan nautittavaksi tarkoitettujen viinien, joiden viininvalmistusmenetelmistä ei säädetä asetuksessa (EY) N:o 1493/1999, tarjoamisen ja toimittamisen sallimisesta  /* KOM/2002/0741 lopull. */  

Ehdotus NEUVOSTON ASETUS eräiden Argentiinasta tuotavien sellaisenaan nautittavaksi tarkoitettujen viinien, joiden viininvalmistusmenetelmistä ei säädetä asetuksessa (EY) N:o 1493/1999, tarjoamisen ja toimittamisen sallimisesta(komission esittämä)PERUSTELUTKolmansista maista peräisin olevia viinejä, joiden viininvalmistusmenetelmä ei ole sallittu yhteisön sääntelyn mukaisesti, ei voida tarjota sellaisinaan nautittaviksi yhteisössä, jollei kyseessä ole neuvoston nimenomaisesti myöntämä poikkeus. Poikkeusmenettelystä säädetään viinin yhteisestä markkinajärjestelystä annetun asetuksen (EY) N:o 1493/1999 45 artiklan 2 kohdassa. Argentiinasta peräisin oleviin viineihin saatetaan lisätä omenahappoa happamuuden säätelemiseksi; tämä viininvalmistusmentelmä on sallittu Argentiinassa mutta kielletty Euroopan unionissa.Komission edustaman yhteisön ja Argentiinan tasavallan välillä käydään parhaillaan neuvotteluja osapuolten viininvalmistusmenetelmistä tavoitteena viinikauppaa koskevan sopimuksen tekeminen. Neuvottelujen onnistumiseksi eräät Argentiinan viininvalmistusmenetelmät olisi sallittava väliaikaisesti siihen saakka, kun näistä neuvotteluista johtuva sopimus tulee voimaan ja enintään 30. syyskuuta 2003 asti.Komissio ehdottaa, että Argentiinasta peräisin olevat viinit saavat sisältää omenahappoa, kunnes yhteisön ja Argentiinan tasavallan välillä parhaillaan käytävät, viinikauppaa koskevan sopimuksen tekemiseen tähtäävät neuvottelut saadaan päätökseen ja enintään 30. Syyskuuta 2003 asti.Ehdotus NEUVOSTON ASETUS eräiden Argentiinasta tuotavien sellaisenaan nautittavaksi tarkoitettujen viinien, joiden viininvalmistusmenetelmistä ei säädetä asetuksessa (EY) N:o 1493/1999, tarjoamisen ja toimittamisen sallimisestaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon viinin yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1493/1999 [1], ja erityisesti sen 45 artiklan 2 kohdan,[1]  EYVL L 179, 14.7.1999, s. 1. Asetus sellaisena kuin se on viimeksi muutettuna asetuksella (EY) N:o 2585/2001 (EYVL L 345, 29.12.2001, s. 10).ottaa huomioon komission ehdotuksen [2],[2]  EYVL C ..., ..., s. ...sekä katsoo seuraavaa:(1) Asetuksen (EY) N:o 1493/1999 45 artiklan 1 kohdassa säädetään mahdollisuudesta vahvistaa poikkeuksia sellaisten tuontituotteiden osalta, joihin on sovellettu viininvalmistusmenetelmiä, joita ei sallita yhteisön sääntelyssä.(2) Argentiinan alueella tuotettuja viinejä saatetaan hapottaa lisäämällä omenahappoa, ja kyseinen viininvalmistusmenetelmä ei ole sallittu yhteisön sääntelyssä.(3) Komission edustaman yhteisön ja Argentiinan välillä käydään parhaillaan neuvotteluja, joiden tavoitteena on viinikauppaa koskevan sopimuksen tekeminen. Neuvottelut koskevat erityisesti osapuolten viininvalmistusmenetelmiä ja maantieteellisten merkintöjen suojaa.(4) Neuvottelujen onnistumiseksi olisi säädettävä väliaikaisesta poikkeuksesta, jonka mukaan Argentiinan alueella tuotettaviin, yhteisöön tuotaviin viineihin voidaan lisätä omenahappoa. Poikkeuksen olisi oltava voimassa siihen saakka, kun kyseisistä neuvotteluista johtuva sopimus tulee voimaan ja enintään 30 päivään syyskuuta 2003 asti,ON ANTANUT TÄMÄN ASETUKSEN:1 artikla1. Poiketen siitä, mitä asetuksen (EY) N:o 1493/1999 45 artiklan 1 kohdassa säädetään, CN-koodiin 2204 10, 2204 21, 2204 29 ja 2204 30 10 kuuluvia tuotteita, jotka on saatu Argentiinan alueella korjatuista ja viiniytetyistä rypäleistä ja joihin on saatettu valmistuksen aikana lisätä omenahappoa Argentiinan lainsäädännön mukaisesti, voidaan tarjota tai toimittaa sellaisinaan nautittaviksi yhteisössä.Kyseinen lupa on kuitenkin voimassa ainoastaan siihen saakka, kun Argentiinan kanssa viinikauppaa koskevan sopimuksen tekemiseksi käytävistä neuvotteluista johtuva sopimus tulee voimaan ja enintään 30 päivään syyskuuta 2003.2. Jäsenvaltiot eivät voi kieltää Argentiinan alueella kyseisen maan lainsäädännön mukaisesti korjatuista ja viiniytetyistä rypäleistä saatujen viinien tarjontaa ja toimittamista sellaisinaan nautittaviksi sillä perusteella, että niihin on saatettu lisätä omenahappoa.2 artiklaTämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty BrysselissäNeuvoston puolestaPuheenjohtaja&gt;TAULUKON PAIKKA&gt;